NG gemeente Eerste Vesting

Die NG gemeente Eerste Vesting was 'n gemeente van die Nederduitse Gereformeerde Kerk in die Sinode van Wes-Transvaal. 

Die gemeente is in 1957 van Potchefstroom-Noord afgestig. Die kerkgebou is geleë in Staakvuurlaan, Militêre Basis, Potchefstroom.  In 2013 was die leraar ds. J.J. Jordaan. Daar was in daardie jaar 48 doop- en 153 belydende lidmate. Die gemeente is omstreeks 2020 by die moedergemeente ingelyf. In die laaste jaar wat die gemeente in die NG Kerk se jaarboek gelys is, 2020, was hier 51 belydende en 15 dooplidmate.

Enkele leraars 
 Jacobus Hermanus Lourens, 1957 - 1965 (oorgekom van die moedergemeente, Potchefstroom-Noord, af; aanvaar sy emeritaat)
 Jacobus Johannes van Zyl, 1975 - 1980 (kapelaan SAW)
 Petrus Johannes Wessels, 1982 - 24 Februarie 1991 (aanvaar sy emeritaat)

Bronne 
 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media.

Nederduitse Gereformeerde Kerk in Suid-Afrika